**Programa de Seguiment de la Qualitat Docent**

**Facultat de Ciències de la Comunicació**

Universitat Autònoma de Barcelona

**Darrera actualització: juliol de 2024**

**Introducció**

El Programa de Seguiment de la Qualitat Docent de la Facultat de Ciències de la Comunicació (PSQD\_FCC) de la Universitat Autònoma de Barcelona és un conjunt d’accions que es duen a terme al centre per observar i analitzar la qualitat dels títols oficials que s’hi ofereixen i introduir les modificacions necessàries per mantenir-la i augmentar-la.

El programa té dos objectius estretament relacionats. Per una banda, recollir el màxim d’informació quantitativa i qualitativa sobre el funcionament dels graus i màsters oficials de la Facultat. De l’altra, comptar amb el punt de vista de tota la comunitat acadèmica sobre aquest funcionament, prestant especial atenció als seus punt forts i febles; i les possibles àrees de millora.

El PSQD\_FCC és una eina imprescindible per al desplegament del Procés Clau 07 - Seguiment, avaluació i millora de les titulacions del Sistema de Garantia Interna de Qualitat (SGIQ) de la Facultat. El seu correcte funcionament és bàsic per poder desplegar adequadament el Procés Clau 08 - Modificació i extinció de titulacions.

Aquest document recull totes les accions que es duen a terme a la Facultat i les ordena en el temps per tal de poder recollir sistemàticament i periòdica informació de valor. Està organitzat en quatre apartats, on es llisten i descriuen breument les eines en funció del públic al qual van adreçades (Alumnat, PAS, PDI i agents externs).

**1. Accions orientades a l’alumnat**

# **1.1. Enquestes d’avaluació i satisfacció de la UAB**

La Facultat duu a terme un seguit d’accions per ampliar el coneixement entre l’alumnat de la importància de les enquestes d’avaluació sobre l’actuació docent del professorat, mòduls/assignatures, pràctiques externes i satisfacció dels titulats que es realitzen des del rectorat. L’objectiu és estimular la seva participació i aconseguir uns índexs de resposta que facin que les enquestes siguin representatives i els resultats de valor.

La Facultat disposa d’un pla d’acció orientat a estimular la participació a les enquestes. El seu desplegament correspon al vicedeganat responsable de docència i professorat.

# **1.2. Entrevistes dels coordinadors de titulació amb els estudiants de grau**

Al final de cada semestre, els coordinadors de titulació es reuneixen amb els alumnes per elaborar un informe sobre els continguts de les assignatures. La metodologia és un focus group, integrat per entre 6 i 8 membres i amb el coordinador de titulació com a moderador. La composició és a criteri del coordinador, però sempre comptant amb els delegats. Està adreçat a recollir informació sobre solapaments, mancances i limitacions dels coneixements impartits als títols de grau. Aquests punts de vista són recollits a partir d’un qüestionari amb preguntes de resposta oberta igual per a tots els graus.

Al segon semestre de quart curs, el qüestionari compta amb un apartat específic on recollir una visió global de cada títol a partir de l’experiència d’alumnes que estan finalitzant el grau.

La convocatòria de la reunió és responsabilitat del coordinador de titulació. Els informes resultants es fan arribar al vicedeganat responsable de qualitat i a les direccions de departament.

**1.3. Reunions de les coordinacions de màster oficial amb els/les delegats/delegades**

A final de curs, els coordinacions de màster oficial es reuneixen amb els/les delegats/delegades de cada títol per recollir el seu punt de vista sobre el funcionament de la titulació en general i de cada curs en particular.

Les coordinacions de màster compartiran la informació obtinguda en aquestes sessions amb el deganat i les direccions de departament en les reunions que mantenen al llarg del curs.

**1.4. Focus group amb persones becàries de la Facultat**

Cada any, al final del segon semestre, es duran a terme un focus group amb les persones que han estat becaris dels diferents espais i serveis de la Facultat durant aquell curs. Disposar d’informació d’aquests serveis a partir de l’experiència de l’alumnat és d’utilitat tant per a millorar els propis serveis i funcions com per a integrar-los en la millora a la docència i/o els projectes d’innovació docent.

La convocatòria va a càrrec del/s vicedeganat/s responsable/s de professorat i docència.

**1.5. Consell de curs**

El consell de curs és un mecanisme extraordinari de gestió i solució de problemes relacionats amb la docència. Hi participen el vicedeganat amb competències en docència i professorat, coordinacions de titulació, delegats de curs i professorat. Té per funció tractar situacions que afectin a una o més assignatures o a la planificació global d’un semestre o curs.

La convocatòria del Consell de curs és responsabilitat de la coordinació de titulació, però el pot demanar un grup-classe a través dels delegats o un professor responsable d’assignatura.

# **1.6. Focus group amb alumnii**

Cada dos anys es durà a terme un focus group amb alumnii que portin almenys cinc anys d’experiència professional. L’objectiu d’aquesta reunió és copsar com valoren la formació rebuda a la FCC després d’un mínim d’anys d’aplicar els coneixements adquirits.

El responsable de la convocatòria és el vicedeganat amb responsabilitat en docència i professorat.

# **1.7. Reunió del degà i les coordinacions amb els alumnes de primer de cada grau**

Cap al final del primer curs, el degà de la Facultat, acompanyat del coordinador corresponent, visitarà els alumnes de primer curs de grau per mantenir una conversa amb ells sobre el funcionament del curs i del centre. També per copsar el seu estat d’ànim i les seves expectatives respecte a la resta del títol. La visita tindrà lloc durant una classe ordinària.

El responsable de la convocatòria és el Degà.

**2. Accions orientades al Personal d’Administració i Serveis (PAS)**

# **2.1. Reunions amb representants dels serveis de la Facultat**

Al menys un cop per semestre, el/s vicedeganat/s amb competències sobre els serveis de suport a la docència laboratoris es reunirà amb representants dels serveis de la Facultat (UAB Mèdia, Laboratoris, SID, Gestió Acadèmica, SLiPI, Biblioteca i Hemeroteca General, Deganat, USIAD) per recollir el seu punt de vista sobre el seu funcionament i recollir propostes de millora orientades a ajustar millor els serveis en la seva relació amb la docència.

La convocatòria de la reunió és responsabilitat del/s vicedeganat/s amb competències en els serveis de suport a la docència.

**3. Accions orientades al Personal Docent i Investigador (PDI)**

# **3.1. Reunions de coordinació de títol i professorat**

Les coordinacions de titulació convocaran reunions amb professorat, bé individuals o bé col·lectives, per tractar qualsevol aspecte relatiu a de la docència i per recollir suggeriments i propostes dels professors sobre el funcionament de les seves assignatures o, en general, del títol.

El responsable de convocar la reunió és el coordinador de cada titulació oficial de la Facultat.

# **3.2. Reunions de coordinació de recorreguts docents**

Un cop l’any, la coordinació de cada grau es reunirà amb els professors de les assignatures dels diferents cursos que configuren un recorregut docent. L’objectiu d’aquestes reunions és, específicament, abordar els possibles solapaments i garantir que els alumnes arriben a les noves assignatures amb els coneixements necessaris per afrontar-les amb solvència.

El responsable de convocar aquesta reunió és la coordinació de cada títol.

# **3.3. Focus group de tutors de TFG (celebrat el dia 06/09/2024)**

Al final de curs, el vicedeganat responsable dels Treball Finals d’Estudis és reunirà amb un grup de d’entre 6 i 8 professors tutors de TFG escollits aleatòriament. L’objectiu específic de la reunió serà detectar els principals problemes i mancances del funcionament del treballs i la valoració del nivell amb que arriben els estudiants a aquestes treballs.

El responsable de convocar aquesta reunió és el vicedeganat amb responsabilitats en els TFE.

# **3.4. Reunions de l’equip de deganat amb les direccions de departament**

L’equip de deganat i les direccions de departament es reuniran mensualment per tractar diversos aspectes, entre els quals la coordinació docent i la qualitat de les titulacions. Els assistents variaran en funció dels temes a tractar.

La convocatòria anirà a càrrec del Degà.

# **3.5 Reunions de l’equip de deganat amb els coordinadors de titulació**

L’equip de deganat i les coordinacions de grau es reuniran un cop al mes per tractar qüestions relatives a la qualitat de les titulacions. Les reunions amb les coordinacions de màster seran un cop al trimestre, pel cap baix. Els assistents variaran en funció dels temes a tractar.

La convocatòria anirà a càrrec del Degà.

**3.6. Consell de curs**

El consell de curs és un mecanisme extraordinari de gestió i solució de problemes relacionats amb el funcionament de la docència. Hi participen vicedeganat de Docència, Professorat i Alumnat, coordinadors de titulació, delegats de curs i professors. Té per funció tractar situacions que afectin a més d’una assignatura o a la planificació global d’un semestre o curs.

La convocatòria del Consell de curs és responsabilitat del coordinador de titulació, però el pot demanar un grup-classe a través dels delegats o un professor responsable d’assignatura. [Aquesta acció també apareix recollida a l’apartat dedicat a les accions orientades als alumnes, ja que està adreçada als dos públics.]

# **3.7. Reunió de direccions de departament i coordinadors de titulació**

Al mes de març, abans d’iniciar-se el procés d’elaboració i aprovació del pla docent de cada departament, les direccions de departament i les coordinacions de grau es reuniran per tractar les qüestions de professorats que considerin oportunes. En aquesta reunió s’analitzaran, entre d’altres, les enquestes d’avaluació i satisfacció de la UAB; i els informes semestrals de seguiment de la qualitat docent elaborats pels coordinadors de títol.

Les coordinacions de màster i les direccions de departament es reuniran un mínim de dos cops l’any per valorar aspectes relacionats amb el màster i el seu funcionament, inclosa l’atribució de recursos humans a la titulació.

Les encarregades de convocar aquestes reunions seran els coordinadors de titulació.

# **3.8. Reunió del degà amb els professors interfacultatius**

Cada principi de curs, el Degà de la Facultat es reunirà amb els professors provinents d’altres departaments diferents dels majoritaris de la Facultat. El sentit d’aquesta reunió és doble. D’una banda, recordar al professorat la necessitat d’adaptar la seva docència a les necessitats específiques dels graus que ofereix el centre. De l’altra, recollir informació i valoracions dels professors sobre l’organització i el funcionament dels graus propis de la FCC.

La convocatòria d’aquesta reunió va a càrrec del Degà de la Facultat.

**4. Accions orientades als agents externs**

# **4.1. Consulta al tutors de pràctiques externes de les empreses**

Al final del segon semestre, els coordinadors de grau faran arribar a un grup de tutors de pràctiques externes escollit aleatòriament un breu qüestionari sobre aspectes generals de les pràctiques que permetin obtenir informació tant del nivell formatiu assolit per l’alumnat com de les necessitats professionals de les empreses que els acullen durant les pràctiques.

# **4.2. Reunions amb les degans dels col·legis i associacions professionals**

Al llarg del curs, el degà i els vicedegans que es consideri pertinent duran a terme reunions amb representants dels col·legis professionals i associacions del macrosector de la comunicació de Catalunya per copsar el seu punt de vista sobre les necessitats del sector i el paper de la FCC dins de l’ecosistema comunicatiu català.

# **4.3. Reunions amb directius d’empreses de comunicació**

Al llarg del curs, el degà i els vicedegans que es consideri pertinent duran a terme reunions amb directius d’empreses de comunicació de Catalunya per copsar el seu punt de vista sobre les necessitats de les seves empreses i la seva valoració del paper de la FCC. Es prioritzaran les empreses que acullin a estudiants de pràctiques de la Facultat.

**4.4. Taula d’universitats del Clúster de l’Audiovisual de Catalunya**

La Facultat forma part de la Taula d’universitats del Clúster de l’Audiovisual de Catalunya, un encontre bimestral per analitzar les necessitats formatives del sector així com les necessitats específiques dels i de les joves graduats i graduades en el seu pas al món professional.

La convocatòria va a càrrec del Clúster de l’Audiovisual.

# **4.5. Focus grup per a la reforma de títols oficials**

Quan la Facultat decideixi dur a terme una reforma substancial d’algun dels plans d’estudis vigents, es durà a terme una ronda de consultes prèvia amb representats de col·legis i associacions professionals; i empreses de comunicació per poder prendre en consideració les necessitats dels ocupadors a l’hora de modificar els títols.

El format d’aquestes sessions es decidirà en el moment de dur-les a terme i seran convocades pel Degà.